Psalam (Šarić) 26.
Psalam Davidov.

1Opravdaj me, Gospode, jer hodih u čestitosti; uzdajem se u Gospoda i neću se spotaknuti 

2Ispitaj me, Gospode, i iskušaj me; istraži me na bubrezima i na srcu! 

3Jer mi je dobrota tvoja stajala pred očima; hodio sam putem svojim, vjerno prema tebi. 

4Nikada nijesam sjedio kod ljudi lažljivih, nikad se ne vratih k onima, koji rade potajno. 

5Skupština opakih mrska mi je; nikad ne sjedoh kod zlikovaca. 

6Perem ruke svoje u nedužnosti, idem oko žrtvenika tvojega, Gospode, 

7Da započnem pjesmu žrtve zahvalnice, da navješćujem sva čudesa tvoja. 

8Gospode, ja ljubim kuću tvoju, koja štiti; mjesto, gdje stoluješ u sjaju. 

9S grješnicima nemoj pogubiti duše moje, ni života mojega s krvnicima, 

10 Kojima je zločinstvo prionulo za ruke, i kojima je desnica puna mita! 

11 Jer ja hodim putem svojim u nedužnosti, izbavi me i budi mi milostiv! 

12 Noga će moja stajati na pravoj ravnici; u skupštini, Gospode, blagoslivljat ću tebe! 

Psalmi (Šarić)